268 Oves

Secundum Philosophum, 7, *De animalibus*,[[1]](#endnote-1) ouis est animal quietum, sed intellectum priuatum, glaciem a se in hieme excutit. Has conditiones uult Christus in suis ouibus reperiri quas *separabit ab hedis* in fine, Matt. 25[:32]. Uult ergo quod ouis sua sit animal quietum, cuius rei dedit in seipso nobis exemplum, Ysai. 53[:7]: *Sicut ovis ad occisionem ducetur, et quasi agnus coram tondente se obmutescet*, sic *non aperiet os suum*.

Item, uult Christus quod sit intellectu priuatum ut videlicet quilibet fidelis captiuet et in presenti captiuet *intellectum* suum *in obsequium Christi*, 2 Cor. 10[:5]. Ne scilicet proprium sequitur, sed fidem Christi. Vnde Christus dicit, Joan. 10[:3]: quod *proprias oves vocat nominatim, et educit eas. Et cum proprias oves emiserit, ante* illas *vadit: et oves illum sequuntur, quia sciunt vocem ejus*.

¶ Naturaliter vbi ouis videt arierem procedere sequitur. Non sic asinus quod est animal tumidum et quasi sensus proprius, quia vicium que videt aliquod periculum quamuis paruum retrocedit in viam lutosam et vilem. Ideo forte preceptum fuit in lege quod asinus non offeretur in sacrificium, sed *primogenitum asini* mutari debuit *oue*, Exod. 13[:13]. Ideo dicitur in Psal. [76: 21]: *Deduxisti sicut oves populum tuum, in manu Moysi*. Christus factus est aries gregis sui, immolatus in cruce, et precedit oues ut oues eum sequantur que prius erranuerunt, 1 Pet. 2[:25]: *Eratis* aliquando sicut oves errantes, *nunc* *conversi estis* *ad pastorem, et episcopum animarum vestrarum*.

¶ Item, in Psal. [118:176]: *Erravi sicut ovis quæ pere*. Et Ysai. 53[:6]: *Omnes nos quasi oves erravimus, unusquisque in viam suam declinavit*.

¶ Hic nota quod quamdiu homo sequitur propriam voluntatem et interim erat, ideo Christus dixit, Matt. 10[:6]: *Ite ad oves quæ perierunt domus Israël*.

Tercio, ouis est animal vtile per omnia si bene custodiatur, Psal. [143:13]: *Oves eorum fœtosæ*. Sic omnia que procedunt de homine bene regulato necessaria sunt, Rom. 8[:28]: *Scimus quoniam diligentibus omnia cooperantur in bonum*. In figuram istorum primus *Abel fuit pastor ouium*, Gen. 4[:2]. Et omnes patriarche et omnes fratres Joseph, [Gen.] 37[:12], et Moyses, Exod. 13[:12] et David antequam assumptus est esset ad regnum, 1 Reg. 17[:20].

¶ Quarto, ouis glaciem excutit nisi sic nimis debilis. Vnde secundum Philosophum, vbi supra,[[2]](#endnote-2) per hoc cognoscunt pastores si oues possint viuere. Si in hyeme glaciem a se excuciant, sic signum est vite et fortitudinis spiritualis in homine si duriciam peccatorum per penitenciam a se excuciant. Et eciam signum caloris sufficientis ad sustentacionem uite, Luc. 9[:5] dicit Christus, excute *pulverem pedum vestrorum*. Vltra predicacionem, sciendum est quod oues indigent pastore protegente, Spiritus Sanctus stoliditatem sic et homo, Num. 27[:16-17] dixit Moyses, *Provideat Dominus spirituum omnis carnis hominem, qui sit super multitudinem hanc* qui possit *exire et intrare ante eos, et educere* illos et *introducere: ne sit populus Domini sicut oves absque pastore*.

Philosophus, 3, *De animalibus* c. 3,[[3]](#endnote-3) dicit quod pastores docent oues ambulare celeriter ad auditum alcuius sonus. Nam ad auditum tonitrui si remanserit vna ouis inpregnata faciet aborsum. Debet prelate pastores docere subditos suos quod festinent *in illam requiem*, Heb. 4[:11]. Et quod quilibet sequatur gregem suum ne forte separatur faciat aborsum, id est, perdat fetum boni propositi, Eccle. 4[:10]: Ut soli *quia si ceciderit non habet sublevantem [se]*. Vnde Dominus contra pastores, Ezech. 34[:2-5] *Hec dicit Dominus, Væ pastoribus Israël, qui pascebant semetipsos!* *nonne greges pascuntur a pastoribus,* etc. Et sequitur, *gregem autem meum non pascebatis*. … *ut dispersæ sunt oves*, et *quod non esset pastor: et factæ sunt in devorationem bestiarum agri*, etc. Indigent etiam oues aqua nutriente.

Vnde Philosophus, 7, *De animalibus* c. 5,[[4]](#endnote-4) quod oues bibendo aquam pinguescunt, sic fideles Christi corripiendo potum doctrine salutaris uel gratie. Vnde Gen. 29[:7]: *Date potum ovibus, et sic eas ad pastum reducite*. Vnde et oues Iacob, Gen. 30[:41] bibendo aquam in canalibus in quibus virge erant posite conceperunt fetus varios. Sic qui bibunt aquam sacre doctrine in qua sunt exempla sanctorum concipiunt fetus varios boni propositi. Christus dixit /f. 83va/ Matt. 10[:16]: *Ecce ego mitto vos sicut oves* inter *luporum*, id est, sicut bonos inter malos. Ouibus quidem comparantur iusti.

Primo, propter innocencie simplicitatem. Non enim nocent inter lupi, 2 Reg. vltimo [24:17]: *Isti qui oves sunt, quid fecerunt*, quasi dicens, nichil mali.

Secundo, propter paciem tranquillitatem. Non enim mordent sicut canes, Ysai. 53[:7]: *Sicut ovis ad occisionem ducetur*.

Tercio, propter immolacionis ydoneitatem. Non enim sunt inutiles post mortem ut apes, Psal. [43:22]: *Estimati sumus sicut oves occisionis*.

¶ Quarto, propter multiplicis vtilitatis ministrationem. Non enim sunt sicut sues, nichil ministrantes dum viuunt nisi suum, Ysai. 7[:21-22]: Mala *die* enutriet *homo duas oves, et præ ubertate lactis comedet butyrum.*

¶ Quinto, propter velleris, id est, conuersacionis fomentum et calorem, non sicut vellus canis quod quamuis purum sit nichil. Tamen confert ad fomentum, sic est de male conuersantibus, Job 31[:20]: *De velleribus ovium mearum calefactus est*.

¶ Sexto, propter generosis fecunditatem, non enim est ut nulla sterilis, Psal. [143:13]: *Oves eorum fœtosæ, abundantes in [egressibus suis*].

¶ Septimo, propter pastorum suorum agnicionem. Non enim sunt sicut talpe sine visu, fodientes spiritus in terra, Joan. [10:4]: *Oves illum sequuntur*. Sed heu quia oues nostre cito dispergunt, Zach. 13[:7]: Percuciam *pastorem, et dispergentur oves* gregis.

¶ Item, periculose vagantur, Psal. [118:176]: *Erravi sicut ovis quæ periit*. 1 Pet. 2[:25]: *Eratis* aliquando *sicut oves* *[errantes]*.

Item, sine defensione capiuntur, Joan. 10[:12]: *Lupus rapit, et dispergit oves*.

1. Aristotle, *History of Animals* 9.3 610b22-27, 32-34 (Barnes 1:952): The sheep is said to be naturally dull and stupid. Of all quadrupeds it is the most foolish: it will saunter away to lonely places with no object in view; oftentimes in stormy weather it will stray from shelter; if it be overtaken by a snowstorm, it will stand still unless

the shepherd sets it in motion; it will stay behind and perish unless the shepherd brings up the rams; it will then follow home.

…

You will have a warmer bed in amongst the goats than among the sheep, because the goats will be quieter and will creep up towards you; for the goat is more impatient of cold than the sheep. [↑](#endnote-ref-1)
2. Aristotle, *History of Animals* 8.10 596a31-596b2 (Barnes 1:933): Sheep will lose flesh if they be kept overmuch on the move or be subjected to any hardship. In winter time shepherds can easily distinguish the vigorous sheep from the weakly, from the fact that the vigorous sheep are covered with hoar-frost while the weakly ones are quite free of it; the fact being that the weakly ones feeling oppressed with the burden shake themselves and so get rid of it. [↑](#endnote-ref-2)
3. Aristotle, *History of Animals* 9.3 610b35-611a2 (Barnes 1:952): Shepherds train sheep to close in together at a clap of their hands, for if, when a thunderstorm comes on, a ewe stays behind without closing in, the storm will kill it if it be with young; consequently if a sudden clap or noise is made, they close in together within the sheepfold by reason of their training. [↑](#endnote-ref-3)
4. Aristotle, *History of Animals* 3.19 520b28-521a1 (Barnes 1:826): Animals that are in good condition, either from natural causes or from their health having been attended to, have the blood neither too abundant-as creatures just after drinking have the liquid inside them in abundance-nor again very scanty, as is the case with animals when exceedingly fat. For animals in this condition have pure blood, but very little of it, and the fatter an animal gets the less becomes its supply of blood; for whatsoever is fat is destitute of blood. [↑](#endnote-ref-4)